Վերջապես որոշեցի օգտվել սահմանադրական իմ խոսելու իրավունքից, քանի դեռ փետրվարի 20-ը չենք հատել, թե չէ կարող է այդ իրավունքն այլևս չունենամ: Չէ՞ որ ինչպես դու ես ասում՝ Սահմանադրությունը քաղաքացուն ազատություն է տալիս, և մենք պետք է ազատ մտածելակերպով սերունդ դաստիարակենք: Ես Ազատության սերնդից եմ: Ուրեմն ազատ կլինեմ և կփորձեմ գոնե ինձնով ցույց տալ մեր հասարակության իրավագիտակցության մակարդակը: Հասարակության մոտ դա այնքան էլ ցածր չէ, որքան դու ես կարծում, (ի դեպ քո այդ տեսակետը խիստ համընկնում է մեր հարևան ադրբեջանցիների տեսակետին): Բա մեզ վստահեցնում էին, որ ա˜յ Արզիկ Միխայիլովնան մեծ քաղաքական փորձ ունի, ա˜յ դուք չեք իմանում, ինքը 88-ին ելույթներ էր ունենում, Մոսկվայում է եղել, արևմուտքում, եվրոպաներում, ինքը լուրջ փորձ ունի … շատերի բովով է անցել. ա՛յ դուք կտեսնեք: